Apstiprināts

LJF prezidija sēdē 22.01.2018.

Protokols Nr.1

**Latvijas Jātnieku federācijas Konkūra (šķēršļu pārvarēšanas) treneru, sportistu un tiesnešu padomes darbības**

**nolikums**

1. Šis nolikums nosaka kārtību, kādā darbojas Latvijas jātnieku federācijas (turpmāk tekstā - LJF) Konkūra treneru, sportistu un tiesnešu padome (turpmāk tekstā – Padome).
2. Padomes darbu vada un koordinē LJF prezidija izvirzīts un apstiprināts Padomes priekšsēdētājs.
3. Padomes priekšsēdētājs sastāda Padomes sastāvu no 5-11 locekļiem un iesniedz to LJF prezidijam apstiprināšanai.
4. Padomes kompetence, pienākumi un atbildība:
   1. Attīstīt un popularizēt jāšanas sportu konkūra disciplīnā, iesaistot padomes darbībā sportistus, tiesnešus, zirgu īpašniekus, veterinārārstus un citas ar jāšanas sportu saistītas personas;
   2. Izskatīt un pieņemt lēmumus par saņemtajiem priekšlikumiem un ierosinājumiem;
   3. Izstrādāt sacensību kalendāros plānus, nolikumus, noteikumus un citus reglamentējošus dokumentus, iesniedzot tos LJF prezidijam izskatīšanai un apstiprināšanai;
   4. Savā darbībā ievērot LJF Statūtus, Biedru sapulces un LJF prezidija lēmumus;
   5. Lemt par semināru un citu izglītojošu pasākumu organizēšanu;
   6. Nepieļaut kaitējumu LJF reputācijai;
   7. Ar savu darbību atbalstīt LJF mērķu un uzdevumu īstenošanu;
   8. Izstrādāt priekšlikumus LJF darbības un sporta attīstības uzlabošanai;
   9. Lemt par aktuālajiem jautājumiem, kas saistīti ar konkūra disciplīnas uzlabošanu un attīstību;
5. Padomes sēdes lēmumi tiek pieņemti ar klātesošo balsu vairākumu, bet vienādu balsu skaita gadījumā, izšķirošā ir Padomes priekšsēdētāja balss.
6. Padomes sēdes ir lemttiesīgas, ja tajās piedalās ne mazāk kā 50% no Padomes locekļu sastāva.
7. Padomes sēdes lēmumi kalpo par pamatu tālākai jautājumu izskatīšanai LJF prezidijā.
8. Padomes sēdes sasauc priekšsēdētājs vai LJF prezidents pēc nepieciešamības.
9. Šo nolikumu pieņem un izmaiņas tajā apstiprina LJF prezidijs.

LJF prezidijs